Cine a fost marea iubire a lui Mihail Sadoveanu. S-a îndrăgostit nebunește de ea la 60 de ani: „Iartă-mă că-mi ești prea dragă”
Mihail Sadoveanu, marea voce a literaturii române, a trăit o viață plină de pasiune și împliniri literare, fiind unul dintre cei mai importanți scriitori ai secolului al XX-lea din România, notează click.ro.
După o căsătorie bogată în experiența parentală – cu 11 copii născuți din legătura cu Ecaterina Bâlu – și o viață marcată de activitatea literară intensă, Mihail Sadoveanu s-a îndrăgostit iremediabil de o tânără de 21 de ani la vârsta de 60 de ani. Valeria Mitru, o tânără cu o prezență fermecătoare, a devenit secretara sa pe vremea când Sadoveanu era director al ziarului „Adevărul”.
Legătura dintre cei doi a sfidat convențiile sociale și diferențele de vârstă. În 1941, după moartea primei sale soții, Sadoveanu și-a făcut curaj și a cerut-o în căsătorie pe Valeria Mitru. Astfel, la un an de la trecerea în neființă a Ecaterinei, Mihail Sadoveanu și Valeria Mitru au început o nouă pagină de viață împreună, potrivit sursei citate.
Valeria Mitru a fost nu doar partenera lui de viață, ci și muza inspiratoare a lui Sadoveanu. Scriitorul a dedicat chiar un volum de poezii intitulat „DAIM” – „Domniței alese a inimii mele”, publicat postum în 1980, la împlinirea a 100 de ani de la nașterea sa. După moartea lui Mihail Sadoveanu în 1961, Valeria s-a retras la mănăstirea Văratec.
Sursa foto: Facebook